               EURÓPSKA KOMISIA
            V Bruseli13. 8. 2020
            COM(2020) 369 final
            2020/0172(NLE)
            Návrh
            ROZHODNUTIE RADY
            o pozícii, ktorá sa má v mene Európskej únie prijať v Spoločnom výbore EHP v súvislosti so zmenou protokolu 31 k Dohode o EHP o spolupráci v špecifických oblastiach mimo štyroch slobôd (rozpočtový riadok 33 02 03 01 – Právo obchodných spoločností)
            (Text s významom pre EHP)

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

               S cieľom zabezpečiť potrebnú právnu istotu a homogénnosť vnútorného trhu má Spoločný výbor EHP začleniť všetky príslušné právne predpisy EÚ čo najskôr po ich prijatí do Dohody o EHP a takisto umožniť účasť štátov EZVO, ktoré sú členmi EHP, na akciách alebo programoch EÚ, ktoré súvisia s EHP.

                  Cieľom návrhu rozhodnutia Spoločného výboru EHP (pripojeného k navrhovanému rozhodnutiu Rady) je zmeniť protokol 31 k Dohode o EHP o „spolupráci v špecifických oblastiach mimo štyroch slobôd“. Je to potrebné na to, aby sa štáty EZVO, ktoré sú členmi EHP, mohli zúčastňovať na programoch a činnostiach Únie financovaných z rozpočtových riadkov všeobecného rozpočtu Európskej únie. V tomto prípade je účelom predmetného pozmeňujúceho návrhu umožniť štátom EZVO, ktoré sú členmi EHP (Nórsko, Island a Lichtenštajnsko), aby sa zúčastňovali na akciách Únie týkajúcich sa rozpočtového riadku 33 02 03 01: „Právo obchodných spoločností“ všeobecného rozpočtu Európskej únie na rozpočtový rok 2020.

               •Súlad s existujúcimi ustanoveniami v tejto oblasti politiky

                  Pripojený návrh rozhodnutia Spoločného výboru je plne v súlade s cieľom Dohody o EHP podporovať trvalé a vyvážené upevňovanie obchodných a hospodárskych vzťahov medzi zmluvnými stranami za rovnakých podmienok hospodárskej súťaže a dodržiavanie rovnakých pravidiel s cieľom vytvoriť homogénny Európsky hospodársky priestor.

               •Súlad s ostatnými politikami Únie

                  Rozhodnutie Spoločného výboru je zároveň v súlade s ostatnými politikami Únie, najmä prostredníctvom cieľa chrániť homogénnosť vnútorného trhu EÚ.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

               Návrh vychádza z článku 114 ZFEÚ v spojení s jej článkom 218 ods. 9. Podľa článku 1 ods. 3 nariadenia Rady (ES) č. 2894/94
                  1
                o opatreniach na vykonávanie Dohody o EHP Rada na základe návrhu Komisie stanoví pozíciu, ktorá sa má v mene Únie prijať k takýmto rozhodnutiam.

               •Subsidiarita (v prípade inej ako výlučnej právomoci)

               Návrh je v súlade so zásadou subsidiarity z tohto dôvodu:

                  Cieľ tohto návrhu, ktorým je zabezpečenie homogénnosti vnútorného trhu, nemôžu uspokojivo dosiahnuť jednotlivé členské štáty, a preto ho z dôvodu jeho účinkov možno lepšie dosiahnuť na úrovni Únie.

               •Proporcionalita

                  V súlade so zásadou proporcionality tento návrh neprekračuje rámec toho, čo je nevyhnutné na dosiahnutie jeho cieľa, t. j. zabezpečenie homogénnosti vnútorného trhu.

               •Výber nástroja

                  V súlade s článkom 98 Dohody o EHP je vybraným nástrojom rozhodnutie Spoločného výboru EHP. Spoločný výbor EHP zabezpečuje účinné vykonávanie a fungovanie Dohody o EHP. Na tento účel prijíma rozhodnutia v prípadoch stanovených v tejto dohode.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

                  Neuvádza sa.

               4.VPLYV NA ROZPOČET

                  Štáty EZVO, ktoré sú členmi EHP, finančne prispejú do rozpočtu Únie, do rozpočtového riadku 33 02 03 01: „Právo obchodných spoločností“. Presná suma bude stanovená v súlade s ustanoveniami Dohody o EHP po prijatí tohto návrhu rozhodnutia Rady.

               5.ĎALŠIE PRVKY

                  V súlade s rozpočtovou politikou EÚ môže k účasti na činnosti EÚ dôjsť až po uhradení zodpovedajúceho finančného príspevku. Podľa protokolu 32 k Dohode o EHP je však ročný finančný príspevok štátov EZVO, ktoré sú členmi EHP, splatný každoročne do 31. augusta, a to v nadväznosti na výzvu zo strany EÚ na poskytnutie príspevkov, ktorú Európska komisia vypracuje a do 15. augusta predloží štátom EZVO, ktoré sú členmi EHP.

                  V záujme preklenutia obdobia od januára do augusta bude preto návrh rozhodnutia Spoločného výboru účinný spätne od januára. Takto sa počas celého kalendárneho roka zabezpečí kontinuita spolupráce, ako je stanovené v Dohode o EHP.

                  Spätná účinnosť sa netýka práv a povinností dotknutých osôb a je v súlade so zásadou oprávneného očakávania.

               2020/0172 (NLE)

               Návrh

               ROZHODNUTIE RADY

               o pozícii, ktorá sa má v mene Európskej únie prijať v Spoločnom výbore EHP v súvislosti so zmenou protokolu 31 k Dohode o EHP o spolupráci v špecifických oblastiach mimo štyroch slobôd

                  (rozpočtový riadok 33 02 03 01 – Právo obchodných spoločností)

               (Text s významom pre EHP)

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 114 v spojení s jej článkom 218 ods. 9,

               so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore
                  2
               , a najmä na jeho článok 1 ods. 3,

               so zreteľom na návrh Európskej komisie,

               keďže:

               (1)Dohoda o Európskom hospodárskom priestore
                  3
                (ďalej len „Dohoda o EHP“) nadobudla platnosť 1. januára 1994.

               (2)Podľa článku 98 Dohody o EHP sa na základe rozhodnutia Spoločného výboru EHP môže meniť, okrem iného, protokol 31 k Dohode o EHP.

               (3)Protokol 31 k Dohode o EHP obsahuje ustanovenia o spolupráci v špecifických oblastiach mimo štyroch slobôd.

               (4)Je vhodné pokračovať v spolupráci zmluvných strán Dohody o EHP na činnostiach Únie financovaných zo všeobecného rozpočtu Európskej únie, ktoré sa týkajú práva obchodných spoločností.

               (5)Protokol 31 k Dohode o EHP by sa preto mal zmeniť s cieľom umožniť túto rozšírenú spoluprácu od 1. januára 2020.

               (6)Pozícia Únie v Spoločnom výbore EHP by mala vychádzať z pripojeného návrhu rozhodnutia,

               PRIJALA TOTO ROZHODNUTIE:

               Článok 1

               Pozícia, ktorá sa má prijať v mene Únie v Spoločnom výbore EHP k navrhovanej zmene protokolu 31 k Dohode o EHP o spolupráci v špecifických oblastiach mimo štyroch slobôd, je založená na návrhu rozhodnutia Spoločného výboru EHP pripojenom k tomuto rozhodnutiu.

               Článok 2

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda/predsedníčka

                     (1)

                        Ú. v. ES L 305, 30.11.1994, s. 6 – 8.

                     (2)

                        Ú. v. ES L 305, 30.11.1994, s. 6.

                     (3)

                        Ú. v. ES L 1, 3.1.1994, s. 3.

    ---documentbreak---

               EURÓPSKA KOMISIA
            V Bruseli13. 8. 2020
            COM(2020) 369 final
            PRÍLOHA
            k
            Návrhu na rozhodnutie rady
            o pozícii, ktorá sa má prijať v mene Európskej únie v Spoločnom výbore EHP k zmene protokolu 31 k Dohode o EHP o spolupráci v špecifických oblastiach mimo štyroch slobôd(rozpočtový riadok 33 02 03 01 – Právo obchodných spoločností)

               PRÍLOHA

               ROZHODNUTIE SPOLOČNÉHO VÝBORU EHP

               č. […]

               z […],

               ktorým sa mení protokol 31 k Dohode o EHP
               o spolupráci v špecifických oblastiach mimo štyroch slobôd

               SPOLOČNÝ VÝBOR EHP,

               so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej články 86 a 98,

               keďže:

               (1)Je vhodné pokračovať v spolupráci zmluvných strán Dohody o EHP na činnostiach Únie financovaných zo všeobecného rozpočtu Únie, ktoré sa týkajú práva obchodných spoločností.

               (2)Protokol 31 k Dohode o EHP by sa preto mal zodpovedajúcim spôsobom zmeniť s cieľom umožniť začatie rozšírenej spolupráce od 1. januára 2020,

               PRIJAL TOTO ROZHODNUTIE:

               Článok 1

               V článku 7 ods. 13 protokolu 31 k Dohode o EHP sa slová „a 2019“ nahrádzajú slovami „, 2019 a 2020“.

               Článok 2

               Toto rozhodnutie nadobúda účinnosť dňom nasledujúcim po doručení posledného oznámenia podľa článku 103 ods. 1 Dohody o EHP.

               Uplatňuje sa od 1. januára 2020.

               Článok 3

               Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

               V Bruseli

                  Za Spoločný výbor EHP

                  predseda

                  tajomníci

                  Spoločného výboru EHP


               EURÓPSKA KOMISIA
            V Bruseli13. 8. 2020
            COM(2020) 370 final
            2020/0173(NLE)
            Návrh
            ROZHODNUTIE RADY
            o pozícii, ktorá sa má prijať v mene Európskej únie v Spoločnom výbore EHP k zmene protokolu 31 k Dohode o EHP o spolupráci v špecifických oblastiach mimo štyroch slobôd (rozpočtový riadok 02 04 77 03 – Prípravná akcia pre výskum v oblasti obrany)
            (Text s významom pre EHP)

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

               Cieľom návrhu rozhodnutia Spoločného výboru Európskeho hospodárskeho priestoru (ďalej len „EHP“) (pripojeného k navrhovanému rozhodnutiu Rady) je zmeniť protokol 31 k Dohode o EHP „o spolupráci v špecifických oblastiach mimo štyroch slobôd“. Je to potrebné na to, aby sa štáty EZVO, ktoré sú členmi EHP, mohli naďalej zúčastňovať na prípravnej akcii Únie týkajúcej sa výskumu v oblasti obrany (ďalej len „prípravná akcia“) v rozpočtovom roku 2020.

                  Keďže Lichtenštajnsko a Island nevyjadrili záujem o účasť na tejto prípravnej akcii, návrh rozhodnutia Spoločného výboru EHP sa týka len Nórska.

               •Súlad s existujúcimi ustanoveniami v tejto oblasti politiky

               V článku 78 Dohody o EHP sa stanovuje, že zmluvné strany upevňujú a rozširujú spoluprácu v rámci činností EÚ v oblasti výskumu a technologického vývoja. Komisia, ktorá v súčasnosti prostredníctvom programu Horizont 2020 financuje výlučne civilný výskum a vývoj alebo výskum a vývoj týkajúci sa položiek s dvojakým použitím, považuje prípravnú akciu za významný nástroj na otestovanie pridanej hodnoty financovania výskumu v oblasti obrany z rozpočtu EÚ.

                  Nórsko sa na prípravnej akcii zúčastnilo už v predchádzajúcom roku 2019. Okrem toho už v roku 2014 Nórsko i) uzavrelo dohodu o spolupráci s Európskou obrannou agentúrou a ii) súvisiaca smernica o obstarávaní v oblasti obrany a bezpečnosti (2009/81/ES) bola začlenená do Dohody o EHP.

               •Súlad s ostatnými politikami Únie

               Spoločný výskum inovačných technológií, výrobkov a služieb v oblasti obrany je kľúčom k zabezpečeniu dlhodobej konkurencieschopnosti obranného sektora a v konečnom dôsledku aj strategickej autonómie Európy. Spolupráca s Nórskom preto pozitívne prispieva k úsiliu EÚ v tejto oblasti.

                  Komisia uznáva, že prípravná akcia je súčasťou jej politiky v oblasti vnútorného trhu, priemyslu a výskumu. Ďalšie prehĺbenie spolupráce v tejto oblasti je preto v súlade s cieľmi Dohody o EHP.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

               Právnym základom je článok 58 ods. 2 písm. b), článok 110 ods. 1 a článok 181 nariadenia Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012
                  1
               , v spojení s článkom 218 ods. 9 Zmluvy o fungovaní Európskej únie a s článkom 1 ods. 3 nariadenia Rady (ES) č. 2894/94
                  2
                o opatreniach na vykonávanie Dohody o EHP, v ktorých sa stanovuje, že Rada na základe návrhu Komisie stanoví pozíciu, ktorá sa má v mene Únie prijať k takýmto rozhodnutiam.

               •Subsidiarita (v prípade inej ako výlučnej právomoci)

               Návrh je v súlade so zásadou subsidiarity z tohto dôvodu:

                  Cieľ tohto návrhu, a to pokračovanie v spolupráci pri výskume v oblasti obrany so štátmi EZVO, ktoré sú členmi EHP, prostredníctvom ich účasti na prípravnej akcii financovanej z rozpočtu EÚ, nie je možné uspokojivo dosiahnuť na úrovni členských štátov, a preto ho z dôvodu jeho dôsledkov možno lepšie dosiahnuť na úrovni Únie.

               •Proporcionalita

                  V súlade so zásadou proporcionality tento návrh neprekračuje rámec toho, čo je nevyhnutné na dosiahnutie jeho cieľa, t. j. upevnenia a rozšírenia spolupráce v rámci činností EÚ v oblasti výskumu a technologického vývoja.

               •Výber nástroja

                  V súlade s článkom 98 Dohody o EHP je zvoleným nástrojom rozhodnutie Spoločného výboru EHP. Spoločný výbor EHP zabezpečuje účinné vykonávanie a fungovanie Dohody o EHP. Na tento účel prijíma rozhodnutia v prípadoch stanovených v dohode o EHP.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               Neuvádza sa.

               4.VPLYV NA ROZPOČET

                  Nórsko finančne prispeje do rozpočtového riadku 02 04 77 03: „Prípravná akcia pre výskum v oblasti obrany“. Presná suma sa stanoví po prijatí tohto rozhodnutia Rady.

               5.ĎALŠIE PRVKY

               •Plány vykonávania, spôsob monitorovania, hodnotenia a podávania správ

               V súlade s rozpočtovou politikou EÚ môže k účasti na činnosti EÚ dôjsť až po uhradení zodpovedajúceho finančného príspevku. Úhrada sa však môže uskutočniť po prijatí tohto návrhu rozhodnutia Rady a po tom, ako Európska komisia vypracuje výzvu na poskytnutie príspevkov a predloží ju štátom EZVO, ktoré sú členmi EHP.

               Preto, aby sa preklenulo toto obdobie od januára 2020 do prijatia príslušnej platby, bude návrh rozhodnutia Spoločného výboru účinný spätne od januára 2020.

                  Spätná účinnosť sa netýka práv a povinností dotknutých osôb a je v súlade so zásadou oprávneného očakávania.

               2020/0173 (NLE)

               Návrh

               ROZHODNUTIE RADY

               o pozícii, ktorá sa má prijať v mene Európskej únie v Spoločnom výbore EHP k zmene protokolu 31 k Dohode o EHP o spolupráci v špecifických oblastiach mimo štyroch slobôd

                  (rozpočtový riadok 02 04 77 03 – Prípravná akcia pre výskum v oblasti obrany)

               (Text s významom pre EHP)

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 218 ods. 9,

               so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore
                  3
               , a najmä na jeho článok 1 ods. 3,

               so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012
                  4
               , a najmä na jeho článok 58 ods. 2 písm. b), článok 110 ods. 1 a článok 181,

               so zreteľom na návrh Európskej komisie,

               keďže:

               (1)Dohoda o Európskom hospodárskom priestore
                  5
                (ďalej len „Dohoda o EHP“) nadobudla platnosť 1. januára 1994.

               (2)Podľa článku 98 Dohody o EHP sa na základe rozhodnutia Spoločného výboru EHP môže meniť, okrem iného, protokol 31 k Dohode o EHP.

               (3)Protokol 31 k Dohode o EHP obsahuje ustanovenia o spolupráci v špecifických oblastiach mimo štyroch slobôd.

               (4)Štáty EZVO sa aj naďalej podieľajú na činnostiach Únie týkajúcich sa rozpočtového riadku 02 04 77 03 (Prípravná akcia pre výskum v oblasti obrany) všeobecného rozpočtu Európskej únie na rozpočtový rok 2020.

               (5)Protokol 31 k Dohode o EHP by sa preto mal zmeniť, aby sa v tejto rozšírenej spolupráci mohlo pokračovať aj po 1. januári 2020.

               (6)Pozícia Únie v Spoločnom výbore EHP by mala vychádzať z pripojeného návrhu rozhodnutia,

               PRIJALA TOTO ROZHODNUTIE:

               Článok 1

               Pozícia, ktorá sa má prijať v mene Únie v Spoločnom výbore EHP k navrhovanej zmene protokolu 31 k Dohode o EHP o spolupráci v špecifických oblastiach mimo štyroch slobôd, je založená na návrhu rozhodnutia Spoločného výboru EHP pripojenom k tomuto rozhodnutiu.

               Článok 2

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda/predsedníčka

                     (1)

                        Ú. v. EÚ L 193, 30.7.2018, s. 1.

                     (2)

                        Ú. v. ES L 305, 30.11.1994, s. 6 – 8.

                     (3)

                        Ú. v. ES L 305, 30.11.1994, s. 6 – 8.

                     (4)

                        Ú. v. EÚ L 193, 30.7.2018, s. 1.

                     (5)

                        Ú. v. ES L 1, 3.1.1994, s. 3.

    ---documentbreak---

               EURÓPSKA KOMISIA
            V Bruseli13. 8. 2020
            COM(2020) 370 final
            PRÍLOHA
            k
            Návrhu na rozhodnutie rady
            o pozícii, ktorá sa má prijať v mene Európskej únie v Spoločnom výbore EHP k zmene protokolu 31 k Dohode o EHP o spolupráci v špecifických oblastiach mimo štyroch slobôd(rozpočtový riadok 12 02 01 – Prípravná akcia pre výskum v oblasti obrany)

               PRÍLOHA

               ROZHODNUTIE SPOLOČNÉHO VÝBORU EHP

               č. […]

               z […],

               ktorým sa mení protokol 31 k Dohode o EHP o spolupráci v špecifických oblastiach mimo štyroch slobôd

               SPOLOČNÝ VÝBOR EHP,

               so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej články 86 a 98,

               keďže:

               (1)Je vhodné pokračovať v spolupráci zmluvných strán Dohody o EHP na činnostiach Únie financovaných zo všeobecného rozpočtu Európskej únie, ktoré sa týkajú prípravnej akcie pre výskum v oblasti obrany.

               (2)Protokol 31 k Dohode o EHP by sa preto mal zodpovedajúcim spôsobom zmeniť s cieľom umožniť začatie rozšírenej spolupráce od 1. januára 2020,

               PRIJAL TOTO ROZHODNUTIE:

               Článok 1

               V článku 1 ods. 13 písm. a) protokolu 31 k Dohode o EHP sa slová „a 2019“ nahrádzajú slovami „, 2019 a 2020“.

               Článok 2

               Toto rozhodnutie nadobúda účinnosť dňom nasledujúcim po doručení posledného oznámenia podľa článku 103 ods. 1 Dohody o EHP
                  1*.

               Uplatňuje sa od 1. januára 2020.

               Článok 3

               Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

               V Bruseli

                  Za Spoločný výbor EHP

                  predseda

                  tajomníci

                  Spoločného výboru EHP

                     (1)
                  *
                        [Ústavné požiadavky neboli oznámené.]


               EURÓPSKA KOMISIA
            V Bruseli13. 8. 2020
            COM(2020) 366 final
            2020/0169(NLE)
            Návrh
            ROZHODNUTIE RADY
            o pozícii, ktorá sa má prijať v mene Európskej únie v Spoločnom výbore EHP k zmene protokolu 31 k Dohode o EHP o spolupráci v špecifických oblastiach mimo štyroch slobôd (rozpočtový riadok 04 03 01 03 – Sociálne zabezpečenie)
            (Text s významom pre EHP)

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

                  S cieľom zabezpečiť potrebnú právnu istotu a homogénnosť vnútorného trhu má Spoločný výbor EHP začleniť všetky príslušné právne predpisy EÚ čo najskôr po ich prijatí do Dohody o EHP a umožniť účasť štátov EZVO, ktoré sú členmi EHP, na akciách a programoch EÚ, ktoré súvisia s EHP.

                  Cieľom návrhu rozhodnutia Spoločného výboru EHP (pripojeného k navrhovanému rozhodnutiu Rady) je zmeniť protokol 31 k Dohode o EHP o „spolupráci v špecifických oblastiach mimo štyroch slobôd“. Je to potrebné na to, aby sa štáty EZVO, ktoré sú členmi EHP, mohli zúčastňovať na programoch a činnostiach Únie financovaných z rozpočtových riadkov všeobecného rozpočtu Európskej únie. V tomto prípade je účelom predmetného pozmeňujúceho návrhu umožniť štátom EZVO, ktoré sú členmi EHP (Nórsko, Island a Lichtenštajnsko), aby sa zúčastňovali na akciách Únie súvisiacich s voľným pohybom pracovníkov, koordináciou systémov sociálneho zabezpečenia a opatreniami vzťahujúcimi sa na migrantov vrátane migrantov z tretích krajín, ktoré sa týkajú rozpočtového riadku 04 03 01 03 všeobecného rozpočtu Európskej únie na rozpočtový rok 2020.

               •Súlad s existujúcimi ustanoveniami v tejto oblasti politiky

                  Pripojený návrh rozhodnutia Spoločného výboru je plne v súlade s cieľom Dohody o EHP podporovať trvalé a vyvážené upevňovanie obchodných a hospodárskych vzťahov medzi zmluvnými stranami za rovnakých podmienok hospodárskej súťaže a dodržiavanie rovnakých pravidiel s cieľom vytvoriť homogénny Európsky hospodársky priestor.

               •Súlad s ostatnými politikami Únie

                  Rozhodnutie Spoločného výboru je zároveň v súlade s ostatnými politikami Únie, najmä prostredníctvom cieľa chrániť homogénnosť vnútorného trhu EÚ.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

                  Návrh vychádza z článkov 46 a 48 ZFEÚ v spojení s jej článkom 218 ods. 9. Podľa článku 1 ods. 3 nariadenia Rady (ES) č. 2894/94
                     1
                   o opatreniach na vykonávanie Dohody o EHP Rada na základe návrhu Komisie stanoví pozíciu, ktorá sa má v mene Únie prijať k takýmto rozhodnutiam.

               •Subsidiarita (v prípade inej ako výlučnej právomoci)

                  Návrh je v súlade so zásadou subsidiarity z tohto dôvodu:

                  Cieľ tohto návrhu, ktorým je zabezpečiť homogénnosť vnútorného trhu, nie je možné uspokojivo dosiahnuť na úrovni členských štátov, a preto ho z dôvodu jeho účinkov možno lepšie dosiahnuť na úrovni Únie.

               •Proporcionalita

                  V súlade so zásadou proporcionality tento návrh neprekračuje rámec nevyhnutný na dosiahnutie daného cieľa.

               •Výber nástroja

                  V súlade s článkom 98 Dohody o EHP je zvoleným nástrojom rozhodnutie Spoločného výboru EHP. Spoločný výbor EHP zabezpečuje účinné vykonávanie a fungovanie Dohody o EHP. Na tento účel prijíma rozhodnutia v prípadoch stanovených v dohode o EHP.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

                  Neuvádza sa.

               4.VPLYV NA ROZPOČET

                  Štáty EZVO, ktoré sú členmi EHP, finančne prispejú do rozpočtového riadku 04 03 01 03 „Voľný pohyb pracovníkov, koordinácia systémov sociálneho zabezpečenia, ako aj opatrení vzťahujúcich sa na migrantov vrátane migrantov z tretích krajín“. Presná suma bude stanovená v súlade s ustanoveniami Dohody o EHP po prijatí tohto návrhu rozhodnutia Rady.

               5.ĎALŠIE PRVKY

               V súlade s rozpočtovou politikou EÚ môže k účasti na činnosti EÚ dôjsť až po uhradení zodpovedajúceho finančného príspevku. Podľa protokolu 32 k Dohode o EHP je však ročný finančný príspevok štátov EZVO, ktoré sú členmi EHP, splatný každoročne do 31. augusta, a to v nadväznosti na výzvu zo strany EÚ na poskytnutie príspevkov, ktorú Európska komisia vypracuje a do 15. augusta predloží štátom EZVO, ktoré sú členmi EHP.

               V záujme preklenutia obdobia od januára do augusta bude preto návrh rozhodnutia Spoločného výboru účinný spätne od januára. Takto sa počas celého kalendárneho roka zabezpečí kontinuita spolupráce, ako je stanovené v Dohode o EHP.

                  Spätná účinnosť sa netýka práv a povinností dotknutých osôb a je v súlade so zásadou oprávneného očakávania.

               2020/0169 (NLE)

               Návrh

               ROZHODNUTIE RADY

               o pozícii, ktorá sa má prijať v mene Európskej únie v Spoločnom výbore EHP k zmene protokolu 31 k Dohode o EHP o spolupráci v špecifických oblastiach mimo štyroch slobôd

                  (rozpočtový riadok 04 03 01 03 – Sociálne zabezpečenie)

               (Text s významom pre EHP)

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej články 46 a 48 v spojení s článkom 218 ods. 9,

               so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore
                  2
               , a najmä na jeho článok 1 ods. 3,

               so zreteľom na návrh Európskej komisie,

               keďže:

               (1)Dohoda o Európskom hospodárskom priestore
                  3
                (ďalej len „Dohoda o EHP“) nadobudla platnosť 1. januára 1994.

               (2)Podľa článku 98 Dohody o EHP sa na základe rozhodnutia Spoločného výboru EHP môže meniť, okrem iného, protokol 31 k Dohode o EHP.

               (3)Protokol 31 k Dohode o EHP obsahuje osobitné ustanovenia o spolupráci v špecifických oblastiach mimo štyroch slobôd.

               (4)Je vhodné pokračovať v spolupráci zmluvných strán Dohody o EHP, pokiaľ ide o činnosti Únie financované zo všeobecného rozpočtu Európskej únie, ktoré sa týkajú voľného pohybu pracovníkov, koordinácie systémov sociálneho zabezpečenia, ako aj opatrení vzťahujúcich sa na migrantov vrátane migrantov z tretích krajín.

               (5)Protokol 31 k Dohode o EHP by sa preto mal zmeniť, aby sa v tejto rozšírenej spolupráci mohlo pokračovať aj po 31. decembri 2019.

               (6)Pozícia Únie v Spoločnom výbore EHP by preto mala byť založená na pripojenom návrhu rozhodnutia,

               PRIJALA TOTO ROZHODNUTIE:

               Článok 1

               Pozícia, ktorá sa má prijať v mene Únie v Spoločnom výbore EHP k navrhovanej zmene protokolu 31 k Dohode o EHP o spolupráci v špecifických oblastiach mimo štyroch slobôd, je založená na návrhu rozhodnutia Spoločného výboru EHP pripojenom k tomuto rozhodnutiu.

               Článok 2

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda/predsedníčka

                     (1)

                        Ú. v. ES L 305, 30.11.1994, s. 6 – 8.

                     (2)

                        Ú. v. ES L 305, 30.11.1994, s. 6.

                     (3)

                        Ú. v. ES L 1, 3.1.1994, s. 3.

    ---documentbreak---

               EURÓPSKA KOMISIA
            V Bruseli13. 8. 2020
            COM(2020) 366 final
            PRÍLOHA
            k
            Návrhu na rozhodnutie rady
            o pozícii, ktorá sa má prijať v mene Európskej únie v Spoločnom výbore EHP k zmene protokolu 31 k Dohode o EHP o spolupráci v špecifických oblastiach mimo štyroch slobôd(rozpočtový riadok 04 03 01 03 – Sociálne zabezpečenie)

               PRÍLOHA

               ROZHODNUTIE SPOLOČNÉHO VÝBORU EHP

               č. […]

               z […],

               ktorým sa mení protokol 31 k Dohode o EHP
               o spolupráci v špecifických oblastiach mimo štyroch slobôd

               SPOLOČNÝ VÝBOR EHP,

               so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej články 86 a 98,

               keďže:

               (1)Je vhodné pokračovať v spolupráci zmluvných strán Dohody o EHP, pokiaľ ide o činnosti Únie financované zo všeobecného rozpočtu Únie, ktoré sa týkajú voľného pohybu pracovníkov, koordinácie systémov sociálneho zabezpečenia, ako aj opatrení vzťahujúcich sa na migrantov vrátane migrantov z tretích krajín.

               (2)Protokol 31 k Dohode o EHP by sa preto mal zodpovedajúcim spôsobom zmeniť s cieľom umožniť začatie rozšírenej spolupráce od 1. januára 2020,

               PRIJAL TOTO ROZHODNUTIE:

               Článok 1

               V článku 5 ods. 5 a 13 protokolu 31 k Dohode o EHP sa slová „a 2019“ nahrádzajú slovami „, 2019 a 2020“.

               Článok 2

               Toto rozhodnutie nadobúda účinnosť dňom nasledujúcim po doručení posledného oznámenia podľa článku 103 ods. 1 Dohody o EHP.

               Uplatňuje sa od 1. januára 2020.

               Článok 3

               Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

               V Bruseli

                  Za Spoločný výbor EHP

                  predseda

                  tajomníci

                  Spoločného výboru EHP


               EURÓPSKA KOMISIA
            V Bruseli13. 8. 2020
            COM(2020) 374 final
            2020/0175(NLE)
            Návrh
            ROZHODNUTIE RADY
            o pozícii, ktorá sa má prijať v mene Európskej únie vo Výbore pre obchod zriadenom na základe Dočasnej dohody o partnerstve medzi Európskym spoločenstvom na jednej strane a tichomorskými štátmi na druhej strane, pokiaľ ide o prijatie rokovacieho poriadku Výboru pre obchod a rokovacieho poriadku osobitných výborov

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia o pozícii, ktorá sa má zaujať v mene Únie vo Výbore pre obchod zriadenom na základe Dočasnej dohody o partnerstve medzi Európskym spoločenstvom na jednej strane a tichomorskými štátmi na druhej strane, pokiaľ ide o prijatie rokovacieho poriadku Výboru pre obchod a rokovacích poriadkov osobitných výborov.

               2.Kontext návrhu

               2.1.Dočasná dohoda o partnerstve medzi Európskym spoločenstvom na jednej strane a tichomorskými štátmi na druhej strane

               Dňa 30. júla 2009 EÚ podpísala dočasnú dohodu o partnerstve
                  1
               , ktorou sa stanovuje rámec pre Dohodu o hospodárskom partnerstve medzi Európskym spoločenstvom na jednej strane a tichomorskými štátmi na druhej strane (ďalej len „DHP“).

               Papua-Nová Guinea dohodu predbežne vykonáva od 20. decembra 2009, Fidži od 28. júla 2014, Samoa od 31. decembra 2018 a Šalamúnove ostrovy od 17. mája 2020.

               Cieľom dohody je:

               a)umožniť tichomorským štátom začať využívať výhody plynúce z lepšieho prístupu na trh, ktorý ponúka EÚ;

               b)podporiť udržateľný rozvoj a postupnú integráciu tichomorských štátov do svetového hospodárstva;

               c)vytvoriť medzi zmluvnými stranami zónu voľného obchodu založenú na spoločnom záujme prostredníctvom postupnej liberalizácie obchodu spôsobom, ktorý je v súlade s uplatniteľnými pravidlami WTO a so zásadou asymetrie, s prihliadnutím na osobitné potreby a kapacitné obmedzenia tichomorských štátov, pokiaľ ide o úrovne záväzkov a ich harmonogram;

               d)stanoviť primerané opatrenia na urovnávanie sporov a

               e)zaviesť primerané inštitucionálne opatrenia.

               2.2.Výbor EÚ a tichomorských štátov pre obchod

               Výbor pre obchod pozostáva zo zástupcov EÚ a tichomorských štátov (Fidži, Papue-Novej Guinei, Samoy a Šalamúnových ostrovov) a stanoví si svoj rokovací poriadok, pričom mu spolupredsedajú zástupca zmluvnej strany EÚ a zástupca tichomorských štátov. Títo dvaja spolupredsedovia sa pri vedení zasadnutí striedajú. Osoba, ktorá vedie zasadnutie, sa na účely tejto dohody pokladá za „predsedajúceho spolupredsedu“ až do chvíle, keď sa začne ďalšie zasadnutie a úlohu predsedajúceho spolupredsedu prevezme druhá zmluvná strana.

               Výbor pre obchod sa zaoberá všetkými záležitosťami, ktoré sú nevyhnutné na vykonávanie dohody. Výbor pre obchod pri výkone svojich funkcií môže a) zriaďovať a kontrolovať osobitné výbory alebo orgány potrebné na vykonávanie dohody; b) zasadnúť v ktoromkoľvek termíne dohodnutom stranami; c) posudzovať akékoľvek otázky v rámci dohody a prijímať náležité opatrenia pri výkone svojich funkcií a d) prijímať rozhodnutia alebo vydávať odporúčania v prípadoch stanovených v dohode.

               Výbor EÚ a tichomorských štátov pre obchod deleguje konkrétne vykonávacie a rozhodovacie právomoci na osobitné výbory uvedené v príslušných ustanoveniach dohody, najmä na osobitný výbor pre colnú spoluprácu a pravidlá pôvodu.

               2.3.Pripravovaný akt Výboru EÚ a tichomorských štátov pre obchod

               V poslednom štvrťroku 2020 má Výbor EÚ a tichomorských štátov pre obchod na svojom ôsmom zasadnutí prijať rozhodnutie stanovujúce rokovací poriadok Výboru EÚ a tichomorských štátov pre obchod a osobitných výborov (ďalej len „pripravovaný akt“).

               Cieľom pripravovaného aktu je stanoviť pravidlá, ktoré sú pre zmluvné strany záväzné a ktoré upravujú organizáciu a fungovanie Výboru EÚ a tichomorských štátov pre obchod a súvisiace podriadené štruktúry podľa ustanovení dohody (článok 68).

               3.Pozícia, ktorá sa má zaujať v mene Únie

               V článku 68 sa stanovuje, že Výbor EÚ a tichomorských štátov pre obchod stanoví svoj rokovací poriadok.

               Navrhovaným rozhodnutím Rady sa stanovuje pozícia Únie, ktorá sa má zaujať v súvislosti s prijatím rokovacieho poriadku Výboru EÚ a tichomorských štátov pre obchod EÚ a osobitných výborov, čím sa plnia povinnosti EÚ podľa ustanovení dočasnej DHP.

               Táto pozícia je založená na návrhu rozhodnutia Výboru EÚ a tichomorských štátov pre obchod pripojeného k tomuto návrhu rozhodnutia Rady. Príloha k rozhodnutiu Výboru EÚ a tichomorských štátov pre obchod stanovuje požiadavky týkajúce sa úlohy a názvu Výboru EÚ a tichomorských štátov pre obchod, jeho zloženia a predsedu, sekretariátu, stretnutí, delegácií, dokumentov, korešpondencie, programu zasadnutí, pozývania odborníkov, zápisníc, rozhodnutí a odporúčaní, transparentnosti, jazykov, výdavkov, osobitných výborov alebo orgánov a zmien rokovacieho poriadku.

               4.Právny základ

               4.1.Procesnoprávny základ

               4.1.1.
                     Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom Únie“.

               4.1.2.
                     Uplatnenie na tento prípad

               Výbor pre obchod je orgán zriadený dohodou o hospodárskom partnerstve.

               Akt, na prijatie ktorého sa Výbor EÚ a tichomorských štátov pre obchod vyzýva, predstavuje akt s právnymi účinkami. Pripravovaný akt bude záväzný podľa medzinárodného práva v súlade s článkom 68 dohody.

               Pripravovaný akt nedopĺňa ani nemení inštitucionálny rámec dohody.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.
                     Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2.
                     Uplatnenie na tento prípad

               Hmotnoprávnym základom rozhodnutia EÚ z 15. februára 2011 o uzavretí dohody je článok 207 ZFEÚ. Hlavný cieľ a obsah pripravovaného aktu sa okrem toho týkajú spoločnej obchodnej politiky. V dôsledku toho sa predmet pripravovaného aktu týka oblasti, v ktorej má Únia výlučnú vonkajšiu právomoc na základe článku 3 ods. 2 ZFEÚ.

               Hmotnoprávnym základom navrhovaného rozhodnutia je preto článok 207 ods. 4 prvý pododsek ZFEÚ.

               4.3.Záver

               Právnym základom navrhovaného rozhodnutia by mal byť článok 207 ods. 4 prvý pododsek, v spojení s článkom 218 ods. 9 ZFEÚ.

               5.Uverejnenie pripravovaného aktu

               Keďže aktom Výboru EÚ a tichomorských štátov pre obchod sa vykoná dohoda o hospodárskom partnerstve, je vhodné ho po prijatí uverejniť v Úradnom vestníku Európskej únie.

               2020/0175 (NLE)

               Návrh

               ROZHODNUTIE RADY

               o pozícii, ktorá sa má prijať v mene Európskej únie vo Výbore pre obchod zriadenom na základe Dočasnej dohody o partnerstve medzi Európskym spoločenstvom na jednej strane a tichomorskými štátmi na druhej strane, pokiaľ ide o prijatie rokovacieho poriadku Výboru pre obchod a rokovacieho poriadku osobitných výborov

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s článkom 218 ods. 9,

               so zreteľom na návrh Európskej komisie,

               keďže:

               (1)Dňa 30. júla 2009 Únia podpísala dočasnú dohodu o partnerstve
                  2
               , ktorou sa stanovuje rámec pre Dohodu o hospodárskom partnerstve medzi Európskym spoločenstvom na jednej strane a tichomorskými štátmi na druhej strane (ďalej len „DHP“). Papua-Nová Guinea dohodu predbežne vykonáva od 20. decembra 2009, Fidži od 28. júla 2014, Samoa od 31. decembra 2018 a Šalamúnove ostrovy od 17. mája 2020.

               (2)V článku 68 dohody sa stanovuje, že Výbor EÚ a tichomorských štátov pre obchod sa má zaoberať všetkými záležitosťami, ktoré sú nevyhnutné na vykonávanie dohody.

               (3)V článku 68 sa stanovuje, že Výbor EÚ a tichomorských štátov stanoví svoj rokovací poriadok a deleguje konkrétne vykonávacie a rozhodovacie právomoci na osobitné výbory, ako sa stanovuje v príslušných ustanoveniach dohody.

               (4)Výbor EÚ a tichomorských štátov pre obchod prijme na svojom ôsmom zasadnutí svoj rokovací poriadok a rokovací poriadok osobitných výborov.

               (5)Európska únia by mala určiť pozíciu, ktorá sa má zaujať v súvislosti s prijatím takéhoto rokovacieho poriadku,

               PRIJALA TOTO ROZHODNUTIE:

               Článok 1

               Pozícia, ktorá sa má zaujať v mene Únie na ôsmom zasadnutí Výboru EÚ a tichomorských štátov pre obchod, pokiaľ ide o rokovací poriadok Výboru EÚ a tichomorských štátov pre obchod a osobitných výborov, je založená na návrhu rozhodnutia Výboru EÚ a tichomorských štátov pre obchod pripojeného k tomuto rozhodnutiu.

               Článok 2

               Rozhodnutie Výboru EÚ a tichomorských štátov pre obchod sa po jeho prijatí uverejní v Úradnom vestníku Európskej únie.

               Článok 3

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)

                        Rozhodnutie Rady z 13. júla 2009 o podpise a predbežnom vykonávaní Dočasnej dohody o partnerstve medzi Európskym spoločenstvom na jednej strane a tichomorskými štátmi na druhej strane (Ú. v. EÚ L 272, 16.10.2009, s. 1).

                     (2)

                        Ú. v. EÚ L 272, 16.10.2009, s. 1.

    ---documentbreak---

               EURÓPSKA KOMISIA
            V Bruseli13. 8. 2020
            COM(2020) 374 final
            PRÍLOHA
            k
            návrhu rozhodnutia Rady
            o pozícii, ktorá sa má prijať v mene Európskej únie vo Výbore pre obchod zriadenom na základe Dočasnej dohody o partnerstve medzi Európskym spoločenstvom na jednej strane a tichomorskými štátmi na druhej strane, pokiaľ ide o prijatie rokovacieho poriadku Výboru pre obchod a rokovacieho poriadku osobitných výborov

               NÁVRH

               ROZHODNUTIE VÝBORU PRE OBCHOD č. XX/2020 ZRIADENÉHO NA ZÁKLADE DOČASNEJ DOHODY O PARTNERSTVE MEDZI EURÓPSKYM SPOLOČENSTVOM NA JEDNEJ STRANE A TICHOMORSKÝMI ŠTÁTMI NA DRUHEJ STRANE

               z...

               v súvislosti s prijatím rokovacieho poriadku Výboru EÚ a tichomorských štátov pre obchod EÚ a osobitných výborov

               VÝBOR EÚ A TICHOMORSKÝCH ŠTÁTOV PRE OBCHOD,

               so zreteľom na Dočasnú dohodu o partnerstve, ktorou sa stanovuje rámec pre dohodu o hospodárskom partnerstve (ďalej len „dohoda“) medzi Európskym spoločenstvom na jednej strane a tichomorskými štátmi na druhej strane
                  1
               , ktorá bola podpísaná 30. júla 2009 v Londýne, a najmä na jej článok 68,

               keďže:

               (1)V článku 68 sa stanovuje Výbor EÚ a tichomorských štátov pre obchod, ako aj, že tento výbor stanoví svoj rokovací poriadok.

               (2)V článku 68 sa ďalej stanovuje, že Výbor EÚ a tichomorských štátov deleguje konkrétne vykonávacie a rozhodovacie právomoci na osobitné výbory, ako sa stanovuje v príslušných ustanoveniach dohody,

               SA ROZHODOL TAKTO:

               Rokovací poriadok Výboru EÚ a tichomorských štátov pre obchod sa stanovuje tak, ako sa uvádza v prílohe.

               V ... dňa ...

                           Za Výbor EÚ a tichomorských štátov pre obchod

                        V mene Únie

                        V mene tichomorských štátov

               Príloha

               ROKOVACÍ PORIADOK VÝBORU EÚ A TICHOMORSKÝCH ŠTÁTOV PRE OBCHOD

               zriadeného podľa článku 68 Dočasnej dohody o partnerstve medzi Európskym spoločenstvom na jednej strane a tichomorskými štátmi na strane druhej

               Článok 1

               Úloha a názov Výboru EÚ a tichomorských štátov pre obchod

               1.Výbor zriadený podľa článku 68 Dočasnej dohody o partnerstve medzi Európskym spoločenstvom na jednej strane a tichomorskými štátmi na strane druhej (ďalej len „dohoda“) je zodpovedný za všetky otázky uvedené v článku 68 dohody.

               2.Uvedený výbor sa označuje v dokumentoch výboru vrátane rozhodnutí a odporúčaní ako „Výbor EÚ a tichomorských štátov pre obchod“.

               Článok 2

               Zloženie a predsedníctvo

               1.Podľa článku 68 ods. 1 dohody sa Výbor EÚ a tichomorských štátov pre obchod skladá zo zástupcov Európskej únie a tichomorských štátov.

               2.Zastúpenie zmluvných strán sa zvyčajne uskutočňuje na úrovni vyšších úradníkov alebo výnimočne na ministerskej úrovni, ak sa zmluvné strany dohodnú, že si to vyžadujú okolnosti.

               3.Výboru EÚ a tichomorských štátov pre obchod na ministerskej úrovni spoločne predsedá člen Európskej komisie zodpovedný za obchod a zástupca jedného z tichomorských štátov na ministerskej úrovni alebo nimi určené osoby. Tichomorské štáty vykonávajú túto funkciu rotáciou v súlade s abecedným poradím každých 12 mesiacov. Prvá rotácia sa začína dňom prijatia rokovacieho poriadku Výboru EÚ a tichomorských štátov pre obchod a končí sa 31. decembra nasledujúceho roka.

               4.Výboru EÚ a tichomorských štátov pre obchod na úrovni vyšších úradníkov predsedá vysoký úradník Európskej komisie zastupujúci Európsku úniu a vysoký predstaviteľ tichomorského štátu, ktorý zastupuje tichomorské štáty. Tichomorské štáty vykonávajú túto funkciu rotáciou v súlade s abecedným poradím každých 12 mesiacov. Prvá rotácia sa začína dňom prijatia rokovacieho poriadku Výboru EÚ a tichomorských štátov pre obchod a končí sa 31. decembra nasledujúceho roka.

               5.Spolupredsedovia každej zmluvnej strany majú potrebné právomoci na zastupovanie Európskej únie, resp. tichomorských štátov.

               6.Každá zmluvná strana oznámi druhej strane meno, postavenie a kontaktné údaje vyššieho úradníka, ktorý je poverený spolupredsedať Výboru EÚ a tichomorských štátov pre obchod za túto zmluvnú stranu. Tento vyšší úradník sa považuje za osobu, ktorá má povolenie zastupovať zmluvnú stranu do dňa, keď zmluvná strana oznámi druhej zmluvnej strane meno nového spolupredsedu.

               Článok 3

               Sekretariát

               1.Úradník Európskej komisie a úradník tichomorských štátov konajú spoločne ako tajomníci Výboru EÚ a tichomorských štátov pre obchod. Tichomorské štáty vykonávajú túto funkciu rotáciou v súlade s abecedným poradím každých 12 mesiacov. Prvá rotácia sa začína dňom prijatia rokovacieho poriadku Výboru EÚ a tichomorských štátov pre obchod a končí sa 31. decembra nasledujúceho roka.

               2.Každá zmluvná strana oznámi druhej strane meno, postavenie a kontaktné údaje úradníka, ktorý je tajomníkom Výboru EÚ a tichomorských štátov pre obchod za túto zmluvnú stranu. Úradník sa považuje za osobu, ktorá pôsobí ako tajomník za túto zmluvnú stranu do dňa, keď zmluvná strana oznámi druhej zmluvnej strane meno nového člena.

               Článok 4

               Zasadania

               1.Výbor EÚ a tichomorských štátov pre obchod zasadá raz ročne, pokiaľ spolupredsedovia nerozhodnú inak, alebo v naliehavých prípadoch na žiadosť jednej zo zmluvných strán.

               2.Zasadnutia sa konajú v dohodnutom termíne a čase striedavo v Bruseli a v jednom z hlavných miest tichomorských štátov, pokiaľ sa spolupredsedovia nedohodnú inak.

               3.Zasadnutie zvoláva predsedajúci spolupredseda zmluvnej strany, ktorá usporadúva zasadnutie.

               4.Zasadnutie sa môže konať osobne alebo prostredníctvom videokonferencie, resp. telefonickej konferencie.

               5.Krajiny, ktoré oficiálne vyjadrili svoj úmysel pristúpiť k dohode, sa môžu na zasadnutiach zúčastniť ako pozorovatelia, ak sa na tom zmluvné strany dohodnú.

               Článok 5

               Delegácie

               Tajomník Výboru EÚ a tichomorských štátov pre obchod informuje tajomníka druhej zmluvnej strany o plánovanom zložení delegácie Európskej únie a delegácie tichomorských štátov 30 dní pred zasadnutím. V zozname sa uvedie meno a funkcia každého člena delegácie.

               Článok 6

               Doklady

               Ak rokovania Výboru EÚ a tichomorských štátov pre obchod vychádzajú z písomných podkladových dokumentov, tajomník tieto dokumenty očísluje a rozpošle ako dokumenty Výboru EÚ a tichomorských štátov pre obchod.

               Článok 7

               Písomný styk

               1.Každá korešpondencia adresovaná Výboru EÚ a tichomorských štátov pre obchod sa zašle tajomníkovi.

               2.Korešpondenciu od Výboru EÚ a tichomorských štátov pre obchod distribuuje zmluvným stranám tajomník.

               Článok 8

               Program zasadnutí

               1.Tajomník Výboru EÚ a tichomorských štátov pre obchod vypracuje v primeranom predstihu pred zasadnutím, nie však neskôr ako 60 dní pred zasadnutím, predbežný program každého zasadnutia na základe návrhu, ktorý zmluvná strana, ktorá je hostiteľom zasadnutia, predloží najmenej s lehotou štrnástich kalendárnych dní na predloženie pripomienok každej zo zmluvných strán.

               2.Výbor EÚ a tichomorských štátov pre obchod prijme program na začiatku každého zasadnutia. Do programu možno na základe konsenzu zaradiť body, ktoré nie sú uvedené v predbežnom programe.

               Článok 9

               Pozvanie odborníkov

               Spolupredsedovia Výboru EÚ a tichomorských štátov pre obchod môžu po vzájomnej dohode prizvať k účasti na zasadnutiach Výboru EÚ a tichomorských štátov pre obchod odborníkov (t. j. mimovládnych úradníkov), aby poskytli informácie o konkrétnych témach, a to len na tých častiach zasadnutia, na ktorých sa rokuje o týchto konkrétnych témach.

               Článok 10

               Zápisnice

               1.Návrh zápisnice z každého zasadnutia vypracúva tajomník zmluvnej strany, ktorá je hostiteľom zasadnutia, do 30 dní od skončenia zasadnutia, pokiaľ spolupredsedovia nerozhodnú inak. Návrh zápisnice sa zasiela na pripomienkovanie tajomníkovi druhej zmluvnej strany.

               2.Ak sa tieto pravidlá vzťahujú na zasadnutia podvýborov, zápisnica zo zasadnutia podvýboru sa sprístupňuje pre všetky následné zasadnutia Výboru EÚ a tichomorských štátov pre obchod.

               3.V zápisnici sa spravidla zhrnie každý bod programu a prípadne sa spresnia:

               a)dokumenty predložené Výboru EÚ a tichomorských štátov pre obchod;

               b)vyhlásenia, ktorých uvedenie v zápisnici požadoval niektorý z členov delegácie zúčastňujúcej sa na zasadnutí Výboru EÚ a tichomorských štátov pre obchod a

               c)prijaté rozhodnutia, vydané odporúčania, dohodnuté vyhlásenia a prijaté závery týkajúce sa konkrétnych bodov.

               4.Zápisnica obsahuje zoznam všetkých rozhodnutí Výboru EÚ a tichomorských štátov pre obchod prijatých písomným postupom podľa článku 11 ods. 2 od posledného zasadnutia výboru.

               5.Príloha k zápisnici obsahuje aj zoznam účastníkov zasadnutia Výboru EÚ a tichomorských štátov pre obchod.

               6.Tajomník upravuje návrh zápisnice na základe doručených pripomienok a návrh zápisnice v revidovanom znení zmluvné strany schvaľujú do 60 dní odo dňa zasadnutia alebo do akéhokoľvek iného dátumu, na ktorom sa dohodnú spolupredsedovia. Po jej schválení podpíšu dva originály zápisnice tajomník Európskej únie a tichomorských štátov, pričom každá zmluvná strana dostane jeden originál zápisnice.

               7.Tajomník Výboru EÚ a tichomorských štátov pre obchod pripraví spoločné závery a vyhlásenia, ktoré majú zmluvné strany na konci zasadnutia schváliť.

               Článok 11

               Rozhodnutia a odporúčania

               1.Výbor EÚ a tichomorských štátov pre obchod môže prijímať rozhodnutia a odporúčania v súvislosti so všetkými záležitosťami, o ktorých sa to v dohode stanovuje. Výbor EÚ a tichomorských štátov prijíma rozhodnutia a odporúčania na základe konsenzu.

               2.Ak sa na tom spolupredsedovia dohodnú, môže v období medzi zasadnutiami Výbor EÚ a tichomorských štátov pre obchod prijať rozhodnutia alebo odporúčania písomným postupom. Na tento účel predkladá znenie návrhu rozhodnutia alebo odporúčania jeden zo spolupredsedov písomne druhému spolupredsedovi. Tento druhý spolupredseda má dva mesiace, resp. akékoľvek dlhšie časové obdobie, ktoré je určené v návrhu spolupredsedu, na vyjadrenie súhlasu s navrhovaným rozhodnutím alebo odporúčaním. Ak druhá zmluvná strana nevyjadrí svoj súhlas, navrhované rozhodnutie alebo odporúčanie sa prerokuje a môže sa prijať na ďalšom zasadnutí Výboru EÚ a tichomorských štátov pre obchod. Návrhy rozhodnutí alebo odporúčaní sa považujú za prijaté, keď druhá zmluvná strana vyjadrí svoj súhlas, a zaznamenajú sa do zápisnice z nasledujúceho zasadnutia výboru podľa článku 10 ods. 4.

               3.V prípadoch, keď má Výbor EÚ a tichomorských štátov pre obchod podľa dohody právomoc prijímať rozhodnutia alebo odporúčania, označia sa takéto akty slovami „rozhodnutie“ alebo „odporúčanie“. Sekretariát Výboru EÚ a tichomorských štátov pre obchod prideľuje každému rozhodnutiu alebo odporúčaniu poradové číslo, dátum prijatia a opis jeho predmetu. V každom rozhodnutí a odporúčaní sa stanovuje dátum nadobudnutia jeho účinnosti.

               4.Rozhodnutia a odporúčania prijaté Výborom EÚ a tichomorských štátov pre obchod overujú spolupredsedovia.

               5.Európska únia a tichomorské štáty dostanú originál a autentické znenie každého rozhodnutia a odporúčania.

               Článok 12

               Transparentnosť

               1.Výbor EÚ a tichomorských štátov pre obchod sa môže rozhodnúť usporiadať verejné zasadnutie.

               2.Každá zmluvná strana sa môže rozhodnúť uverejniť rozhodnutia a odporúčania Výboru EÚ a tichomorských štátov pre obchod vo svojej príslušnej úradnej publikácii.

               3.Všetky dokumenty predložené zmluvnou stranou by sa mali považovať za dôverné, pokiaľ táto zmluvná strana nerozhodne inak.

               4.Predbežné programy zasadnutí sa zverejňujú pred zasadnutiami výboru. Spoločné závery a vyhlásenia sa zverejňujú po ich schválení v súlade s článkom 10.

               5.Uverejňovanie dokumentov uvedených v odsekoch 2 až 4 sa uskutočňuje v súlade s uplatniteľnými predpismi každej zmluvnej strany týkajúcimi sa ochrany údajov.

               Článok 13

               Jazyky

               1.Pracovným jazykom Výboru EÚ a tichomorských štátov pre obchod je angličtina.

               2.Výbor EÚ a tichomorských štátov pre obchod prijíma rozhodnutia alebo odporúčania týkajúce sa zmeny alebo výkladu dohody v jazykoch autentických znení dohody. Všetky ostatné rozhodnutia alebo odporúčania Výboru EÚ a tichomorských štátov pre obchod vrátane rozhodnutia, ktorým sa prijíma tento rokovací poriadok, sa prijmú v pracovnom jazyku uvedenom v odseku 1.

               3.Každá strana je zodpovedná za preklad rozhodnutí, odporúčaní a iných dokumentov do svojho vlastného úradného jazyka či úradných jazykov, ak sa to vyžaduje podľa tohto článku, a zabezpečuje úhradu výdavkov spojených s takýmito prekladmi.

               Článok 14

               Výdavky

               1.Každá zmluvná strana uhrádza všetky výdavky, ktoré jej vzniknú v dôsledku účasti na zasadnutiach Výboru EÚ a tichomorských štátov pre obchod, a to najmä pokiaľ ide o výdavky na personál, cestovné náklady a diéty, ako aj výdavky na telefonické konferencie či poštovné a telekomunikačné výdavky.

               2.Výdavky v súvislosti s organizáciou zasadnutí a rozmnožovaním dokumentov hradí zmluvná strana, ktorá usporadúva zasadnutie.

               3.Výdavky na tlmočenie z pracovného jazyka a do pracovného jazyka Výboru EÚ a tichomorských štátov pre obchod na zasadnutiach hradí zmluvná strana, ktorá usporadúva zasadnutie.

               Článok 15

               Osobitné výbory alebo orgány

               1.Osobitné výbory alebo orgány budú zriadené a pod dohľadom v súlade s článkom 68 ods. 4 písm. a) dohody na účely riešenia všetkých záležitostí, ktoré na ne deleguje Výbor EÚ a tichomorských štátov pre obchod.

               2.Výbor EÚ a tichomorských štátov pre obchod bude písomne informovaný o kontaktných miestach určených osobitnými výbormi alebo inými subjektmi zriadenými podľa tejto dohody. Celá príslušná korešpondencia, všetky dokumenty a oznámenia medzi kontaktnými miestami každého osobitného výboru týkajúce sa vykonávania dohody sa posielajú zároveň aj sekretariátu Výboru EÚ a tichomorských štátov pre obchod.

               3.Osobitné výbory a orgány informujú Výbor EÚ a tichomorských štátov pre obchod o výsledkoch, rozhodnutiach alebo odporúčaniach a záveroch z každého svojho zasadnutia.

               4.Tento rokovací poriadok sa uplatňuje mutatis mutandis na osobitné výbory a iné orgány zriadené podľa dohody, pokiaľ osobitný výbor alebo orgán podľa ustanovení dohody nerozhodne inak.

               Článok 16

               Zmeny rokovacieho poriadku

               Tento rokovací poriadok možno zmeniť písomne rozhodnutím Výboru EÚ a tichomorských štátov pre obchod prijatým v súlade s článkom 11.

                     (1)

                        Rozhodnutie Rady 2009/729/ES z 13. júla 2009 o podpise a predbežnom vykonávaní Dočasnej dohody o partnerstve medzi Európskym spoločenstvom na jednej strane a tichomorskými štátmi na druhej strane (Ú. v. EÚ L 272, 16.10.2009, s. 1).


               EURÓPSKA KOMISIA
            V Bruseli14. 7. 2021
            COM(2021) 567 final
            2021/0204(COD)
            Návrh
            ROZHODNUTIE EURÓPSKEHO PARLAMENTU A RADY,
            ktorým sa mení smernica 2003/87/ES, pokiaľ ide o oznamovanie kompenzácie v súvislosti s globálnym trhovým opatrením pre prevádzkovateľov lietadiel so sídlom v Únii

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

               Týmto návrhom sa zavádzajú zmeny pravidiel v oblasti leteckej dopravy v rámci systému Európskej únie na obchodovanie s emisiami (EU ETS) na účely oznamovania výšky kompenzácie za rok 2021 leteckým spoločnostiam so sídlom v EÚ zo strany členských štátov podľa systému kompenzácie a znižovania emisií uhlíka v medzinárodnom letectve (CORSIA) Medzinárodnej organizácie civilného letectva (ICAO).

               Cieľom je zaviesť toto oznamovanie spôsobom, ktorým sa minimalizuje administratívne zaťaženie vnútroštátnych orgánov a leteckých prevádzkovateľov a poskytne sa právna istota vo vzťahu ku kompenzácii zo strany leteckých spoločností so sídlom v členských štátoch stanovenej v rámci systému CORSIA.

               Systém CORSIA organizácie ICAO je mechanizmus kompenzácie, na základe ktorého by krajiny mali zabezpečiť, aby letecké spoločnosti so sídlom v týchto krajinách kompenzovali emisie CO2, ktoré presiahnu príslušnú východiskovú hodnotu, pomocou medzinárodných kreditov. Vzhľadom na pandémiu ochorenia COVID-19 Rada ICAO v júni 2020 rozhodla, že pre obdobie 2021 – 2023 sa ako východisková hodnota nepoužije priemer emisií za roky 2019 – 2020, ale len emisie za rok 2019
                  1
               . V rámci preskúmania systému CORSIA v roku 2022 sa preverí vplyv ochorenia COVID-19 na tento systém v rôznych oblastiach.

               EÚ má v úmysle vykonávať systém CORSIA s výhradou rozdielov oznámených v roku 2018
                  2
                a s prihliadnutím na spôsob, akým Európsky parlament a Rada menia právne predpisy Únie. Preto ak je to potrebné na dosiahnutie súladu s kompenzáciou stanovenou systémom CORSIA, letecké spoločnosti so sídlom v EÚ by mali odovzdať kredity súvisiace s ich emisiami za rok 2021. Ako sa predpokladá v štandardoch a odporúčaniach pre systém CORSIA, členské štáty EÚ by mali vypočítať kompenzáciu pre emisie za rok 2021 a informovať o nej letecké spoločnosti do 30. novembra 2022. Tieto letecké spoločnosti by následne mali zrušiť príslušný počet kreditov do 31. januára 2025.

               Vzhľadom na pandémiu ochorenia COVID-19 sa emisie CO2 z leteckej dopravy, na ktoré sa vzťahuje ETS, v roku 2020 v porovnaní s rokom 2019 znížili o 64 %
                  3
               . V novembri 2020 Európska organizácia pre bezpečnosť leteckej prevádzky (Eurocontrol) uverejnila prognózu oživenia európskeho odvetvia letectva na obdobie 2020 až 2024
                  4
               . Opisuje v nej vplyv pandémie ochorenia COVID-19 na leteckú dopravu. Podľa tejto prognózy sa aj pri najoptimistickejšom scenári úroveň emisií za rok 2019 dosiahne najskôr v roku 2024, zatiaľ čo v najhoršom prípade sa toto obnovenie predpokladá až v roku 2029.

               Hoci podľa odhadov sa v období 2021 až 2023 nepredpokladajú žiadne skutočné požiadavky na kompenzáciu v rámci systému CORSIA, v práve Únie by sa mala napriek tomu pre členské štáty stanoviť právna povinnosť oznámiť do 30. novembra 2022 leteckým spoločnostiam so sídlom v EÚ výšku kompenzácie pre emisie za rok 2021. Na základe uvedených faktických dôkazov za rok 2020 a prvú polovicu roku 2021 existuje minimálna pravdepodobnosť, že za rok 2021 vzniknú akékoľvek skutočné požiadavky na kompenzáciu v rámci systému CORSIA. Táto pravdepodobnosť je veľmi nízka aj vzhľadom na rok 2022. Preto sa v tomto návrhu predpokladá, že len čo bude jasná výška dodatočnej kompenzácie za rok 2021, ktorá bude s najvyššou pravdepodobnosťou nulová, členské štáty to v priebehu roka 2022 oznámia leteckým spoločnostiam. Tento návrh by Rada a Európsky parlament mali prijať po tom, ako budú známe údaje o emisiách za rok 2021, t. j. po 1. januári 2022.

               Rovnaký prístup sa bude uplatňovať vzhľadom na nasledujúce roky v prípade, že ešte nebudú prijaté príslušné návrhy v rámci balíka Fit for 55.

               Povinnosti leteckých spoločností so sídlom v EÚ vyplývajúce z ETS zostávajú v platnosti v súlade s právom Únie podľa smernice 2003/87/ES. Medzi tieto povinnosti patrí povinnosť monitorovať svoje emisie a podávať o nich správy, a to vrátane emisií z letov medzi EHP a tretími krajinami.

               •Súlad s existujúcimi ustanoveniami v tejto oblasti politiky

               Revízia pravidiel v oblasti leteckej dopravy v rámci ETS je neoddeliteľnou súčasťou balíka EÚ pod názvom Fit for 55. Súčasťou tejto revízie je vykonávanie systému CORSIA na základe smernice o ETS.

                  Tento návrh je jedinou zmenou týkajúcou sa systému CORSIA, ktorá by sa mala zaviesť do 30. novembra 2022, aby sa do tohto dátumu mohla oznámiť nulová dodatočná kompenzácia.

                  Medzi ďalšie zmeny súvisiace s vykonávaním systému CORSIA patria ustanovenia týkajúce sa využívania medzinárodných kreditov pre lety mimo EHP, povinnosti odovzdávania kvót za lety mimo EHP, zaobchádzania s leteckými spoločnosťami so sídlom mimo EÚ v prípade mimoeurópskych letov, zaobchádzania s leteckými spoločnosťami so sídlom v EÚ na tratiach, na ktoré sa systém CORSIA nevzťahuje rovnakým spôsobom, a rozsahu pôsobnosti smernice na lety leteckých spoločností EÚ medzi dvoma tretími krajinami. Tieto ďalšie zmeny súvisiace s vykonávaním systému CORSIA sú zahrnuté v širšom návrhu smernice, ktorou sa má zmeniť smernica 2003/87/ES v súvislosti s prínosom leteckej dopravy k plneniu cieľa zníženia emisií v celom hospodárstve Únie a primeraným vykonávaním globálneho trhového opatrenia.

               •Súlad s ostatnými politikami Únie

                  V súvislosti s týmto veľmi konkrétnym návrhom nevznikajú žiadne problémy týkajúce sa súladu s ostatnými politikami Únie.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

               Právnym základom tohto návrhu je článok 192 ZFEÚ. V súlade s článkom 191 a článkom 192 ods. 1 ZFEÚ musí Európska únia okrem iného prispievať k dosahovaniu týchto cieľov: udržiavanie, ochrana a zlepšovanie kvality životného prostredia, podpora opatrení na medzinárodnej úrovni na riešenie regionálnych alebo celosvetových problémov životného prostredia, a to predovšetkým na boj proti zmene klímy.

               •Subsidiarita (v prípade inej ako výlučnej právomoci)

               Zmena klímy je cezhraničným problémom a opatreniami na úrovni EÚ sa môžu účinne doplniť a posilniť opatrenia na regionálnej, celoštátnej a miestnej úrovni. Opatrenia v oblasti klímy by sa mali koordinovať na európskej úrovni a podľa možnosti by sa mali uľahčiť účinné opatrenia na celosvetovej úrovni. Opatrenia na úrovni EÚ sú opodstatnené na základe zásady subsidiarity podľa článku 5 Zmluvy o Európskej únii. Európska únia od roku 1992 pracuje na hľadaní spoločných riešení a presadzovaní globálnych opatrení na boj proti zmene klímy. Konkrétnejšie, opatrenie na úrovni EÚ zabezpečí nákladovo efektívne plnenie cieľov zníženia emisií do roku 2030 aj v dlhodobejšej perspektíve, pričom zaručí spravodlivosť a environmentálnu integritu. Kompetencie EÚ v oblasti zmeny klímy sa potvrdzujú a uvádzajú v článkoch 191 až 193 ZFEÚ.

               •Proporcionalita

               Tento návrh je v súlade so zásadou proporcionality, pretože neprekračuje rámec nevyhnutný na dosiahnutie cieľov nákladovo efektívneho znižovania emisií skleníkových plynov v EÚ pri súčasnom zabezpečení spravodlivosti a environmentálnej integrity.

               •Výber nástroja

                  Rozhodnutie Parlamentu a Rady prostredníctvom riadneho legislatívneho postupu
                     5
                   sa považuje za primeraný nástroj na zmenu smernice o ETS, keďže potrebné opatrenia musia vykonať členské štáty. Tento výber je v súlade s precedensmi troch predchádzajúcich rozhodnutí súvisiacich s ETS (rozhodnutie o „odložení“
                     6
                  , rozhodnutie o trhovej stabilizačnej rezerve
                     7
                   a prvé rozhodnutie o odložení účinnosti ETS
                     8
                  ).

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Hodnotenia ex post/kontroly vhodnosti existujúcich právnych predpisov

               V súvislosti s týmito návrhmi neprebehlo žiadne hodnotenie ex post ani kontrola vhodnosti vzhľadom na skorú fázu vykonávania existujúcich právnych predpisov a z toho vyplývajúcu obmedzenú dostupnosť údajov.

               •Konzultácie so zainteresovanými stranami

                  Možnosti politiky v súvislosti s vykonávaním systému CORSIA prostredníctvom EU ETS boli primerane konzultované so zainteresovanými stranami. Úvodné posúdenie vplyvu aktualizovaných pravidiel v oblasti leteckej dopravy v rámci ETS bolo uverejnené 3. júla 2020, pričom spätná väzba sa mohla poskytnúť do 28. augusta 2020, a otvorená verejná konzultácia prebehla formou online prieskumu v období od 1. októbra 2020 do 14. januára 2021. Výsledky konzultácií so zainteresovanými stranami sú zhrnuté v prílohe k posúdeniu vplyvu, ktoré je sprievodným dokumentom k návrhu smernice, ktorou sa má zmeniť smernica 2003/87/ES v súvislosti s prínosom leteckej dopravy k plneniu cieľa zníženia emisií v celom hospodárstve Únie a primeraným vykonávaním globálneho trhového opatrenia
                     9
                  .

               •Posúdenie vplyvu

                  Predmet tohto návrhu sa týka oznamovania kompenzácie zo strany členských štátov a v porovnaní so súčasnou situáciou návrh nemá žiadny vplyv na životné prostredie ani hospodársky vplyv.

                  Možnosti politiky pre vykonávanie systému CORSIA a zvýšenie aukcií pre leteckú dopravu boli posúdené v rámci posúdenia vplyvu, ktoré je sprievodným dokumentom k návrhu smernice, ktorou sa má zmeniť smernica 2003/87/ES v súvislosti s prínosom leteckej dopravy k plneniu cieľa zníženia emisií v celom hospodárstve Únie a primeraným vykonávaním globálneho trhového opatrenia
                     10
                  .

               •Základné práva

               Tento návrh rešpektuje základné práva a dodržiava a zásady uznané najmä v Charte základných práv Európskej únie. Prispieva predovšetkým k dosahovaniu vysokej miery ochrany životného prostredia v súlade so zásadou udržateľného rozvoja stanovenou v článku 37 Charty základných práv Európskej únie
                  11
               .

               4.VPLYV NA ROZPOČET

                  Tento návrh nemá žiadny vplyv na rozpočet.

               5.ĎALŠIE PRVKY

               •Plány vykonávania, spôsob monitorovania, hodnotenia a podávania správ

                  Pokiaľ ide o monitorovanie emisií prevádzkovateľov lietadiel a podávanie správ o nich, vnútroštátne orgány a prevádzkovatelia lietadiel môžu využiť existujúcu infraštruktúru. Keďže nie sú plánované žiadne transakcie, nevyžadujú sa žiadne opatrenia týkajúce sa registra.

               •Podrobné vysvetlenie konkrétnych ustanovení návrhu

                  V článku 12 smernice 2003/87/ES sa dopĺňa nový odsek, ktorým sa zavádza právna povinnosť vnútroštátnych orgánov členských štátov oznámiť [s najväčšou pravdepodobnosťou nulovú] dodatočnú kompenzáciu prevádzkovateľom lietadiel so sídlom v EÚ v súvislosti s ich emisiami za rok 2021.

                  Toto oznámenie je určené prevádzkovateľom lietadiel uvedeným v článku 1 delegovaného nariadenia Komisie 2019/1603, ktorým sa zavádza systém CORSIA ako primeraný na účely monitorovania a nahlasovania emisií.

               2021/0204 (COD)

               Návrh

               ROZHODNUTIE EURÓPSKEHO PARLAMENTU A RADY,

               ktorým sa mení smernica 2003/87/ES, pokiaľ ide o oznamovanie kompenzácie v súvislosti s globálnym trhovým opatrením pre prevádzkovateľov lietadiel so sídlom v Únii

               EURÓPSKY PARLAMENT A RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 192 ods. 1,

               so zreteľom na návrh Európskej komisie,

               po postúpení návrhu legislatívneho aktu národným parlamentom,

               so zreteľom na stanovisko Európskeho hospodárskeho a sociálneho výboru
                  12
               ,

               so zreteľom na stanovisko Výboru regiónov
                  13
               ,

               konajúc v súlade s riadnym legislatívnym postupom,

               keďže:

               (1)Od roku 2019 je zavedený systém kompenzácie a znižovania emisií uhlíka v medzinárodnom letectve (CORSIA) Medzinárodnej organizácie civilného letectva (ICAO), pokiaľ ide o monitorovanie emisií, podávanie správ o nich a ich overovanie, ktorý sa má od 1. januára 2021 použiť ako globálne trhové opatrenie určené na kompenzáciu medzinárodných emisií oxidu uhličitého z leteckej dopravy, ktoré presiahnu stanovené hodnoty emisií, pomocou určitých kompenzačných kreditov.

               (2)Únia má v úmysle vykonávať systém CORSIA s výhradou rozdielov medzi právnymi predpismi EÚ a systémom CORSIA oznámených ICAO na základe rozhodnutia Rady (EÚ) 2018/2027
                  14
                a s prihliadnutím na spôsob, akým Európsky parlament a Rada menia právne predpisy Únie.

               (3)Delegované nariadenie Komisie (EÚ) 2019/1603
                  15
                bolo prijaté na účely primeraného vykonávania pravidiel systému CORSIA týkajúcich sa monitorovania, nahlasovania a overovania emisií z leteckej dopravy. Kompenzácia v zmysle medzinárodných štandardov a odporúčaní pre systém CORSIA
                  16
                sa vypočítava na základe emisií CO2 overených v súlade s týmto nariadením.

               (4)Vzhľadom na veľký pokles emisií z leteckej dopravy v roku 2020 v dôsledku pandémie ochorenia COVID-19 Rada ICAO na svojom 220. zasadaní v júni 2020 rozhodla, že pre roky 2021 – 2023 sa ako východisková hodnota na výpočet kompenzácií pre prevádzkovateľov lietadiel použijú emisie za rok 2019.

               (5)Je vysoko pravdepodobné, že emisie z leteckej dopravy v roku 2021 neprekročia celkové hodnoty za rok 2019. Preto sa očakáva, že dodatočné kompenzácie pre prevádzkovateľov lietadiel budú za rok 2021 nulové.

               (6)Členské štáty by mali vykonať systém CORSIA tak, že do 30. novembra 2022 oznámia prevádzkovateľom lietadiel so sídlom v daných členských štátoch výšku ich kompenzácie za rok 2021.

               (7)Keďže ciele tohto rozhodnutia nie je možné uspokojivo dosiahnuť na úrovni členských štátov, ale z dôvodov ich rozsahu a dôsledkov ich možno lepšie dosiahnuť na úrovni Únie, môže Únia prijať opatrenia v súlade so zásadou subsidiarity podľa článku 5 Zmluvy o Európskej únii. V súlade so zásadou proporcionality podľa uvedeného článku toto rozhodnutie neprekračuje rámec nevyhnutný na dosiahnutie týchto cieľov.

               (8)Aby sa zabezpečila istota v súvislosti s výškou kompenzácie za rok 2021, malo by sa toto rozhodnutie prijať po 1. januári 2022, keď bude známa celková úroveň emisií za rok 2021.

               (9)Je dôležité, aby sa v priebehu roka 2022 čo najskôr zabezpečila právna istota pre vnútroštátne orgány a prevádzkovateľov lietadiel vo vzťahu ku kompenzácii stanovenej v rámci systému CORSIA za rok 2021. Toto rozhodnutie by preto malo nadobudnúť účinnosť bezodkladne.

               (10)Smernica 2003/87/ES by sa preto mala zodpovedajúcim spôsobom zmeniť,

               PRIJALI TOTO ROZHODNUTIE:

               Článok 1

               V článku 12 smernice 2003/87/ES sa dopĺňa tento odsek 6:

               „6. Členské štáty do 30. novembra 2022 oznámia prevádzkovateľom lietadiel, že v súvislosti s rokom 2021 sa na nich vzťahuje [nulová] kompenzácia v zmysle medzinárodných štandardov a odporúčaní ICAO o ochrane životného prostredia pre systém kompenzácie a znižovania emisií uhlíka v medzinárodnom letectve. Členské štáty túto skutočnosť oznámia prevádzkovateľom lietadiel spĺňajúcim tieto podmienky:

               a) prevádzkovateľ lietadiel je držiteľom osvedčenia leteckého prevádzkovateľa vydaného členským štátom alebo je registrovaný v členskom štáte vrátane najvzdialenejších regiónov, závislých území a území daného členského štátu;

               b) ročne produkuje emisie CO2 vyššie než 10 000 ton v dôsledku využívania lietadiel s maximálnou vzletovou hmotnosťou vyššou než 5 700 kg, ktoré vykonávajú lety uvedené v prílohe I, okrem letov začínajúcich a končiacich v tom istom členskom štáte (vrátane najvzdialenejších regiónov toho istého členského štátu), a to od 1. januára 2019.

               Na účely prvého pododseku písm. b) sa neberú do úvahy emisie CO2 z týchto typov letov:

                  i) štátne lety;

                  ii) humanitárne lety;

               iii) lety na zdravotnícke účely;

               iv) vojenské lety;

               v) protipožiarne lety.“

               Článok 2

               Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

               V Bruseli

                  Za Európsky parlament
                        Za Radu

                  predseda
                        predseda

                     (1)

                  https://www.icao.int/environmental-protection/CORSIA/Pages/CORSIA-and-Covid-19.aspx
                  .

                     (2)

                        Rozhodnutie Rady (EÚ) 2018/2027 z 29. novembra 2018 o pozícii, ktorá sa má v mene Európskej únie zaujať v rámci Medzinárodnej organizácie civilného letectva v súvislosti s prvým vydaním medzinárodných štandardov a odporúčaní o ochrane životného prostredia – Systém kompenzácie a znižovania emisií uhlíka v medzinárodnom letectve (CORSIA) (Ú. v. EÚ L 325, 20.12.2018, s. 25).

                     (3)

                  https://ec.europa.eu/clima/news/emissions-trading-greenhouse-gas-emissions-reduced-2020_en
                  .

                     (4)

                  https://www.eurocontrol.int/publication/eurocontrol-five-year-forecast-2020-2024
                  .

                     (5)

                        Na rozdiel od aktov zameraných výhradne na pozície v medzinárodných orgánoch podľa článku 218 ods. 9 zmluvy, ktoré prijímala len Rada, napr. rozhodnutie Rady, ktorým sa oznamovali rozdiely ICAO.

                     (6)

                        Rozhodnutie č. 1359/2013/EÚ, ktorým sa mení smernica 2003/87/ES s cieľom objasniť ustanovenia týkajúce sa harmonogramu aukcií emisných kvót skleníkových plynov (Ú. v. EÚ L 343, 19.12.2013, s. 1).

                     (7)

                        Rozhodnutie (EÚ) 2015/1814 o zriadení a prevádzke trhovej stabilizačnej rezervy systému obchodovania s emisnými kvótami skleníkových plynov v Únii a o zmene smernice 2003/87/ES (Ú. v. EÚ L 264, 9.10.2015, s. 1 – 5).

                     (8)

                        Rozhodnutie č. 377/2013/EÚ o dočasnej výnimke zo smernice 2003/87/ES o vytvorení systému obchodovania s emisnými kvótami skleníkových plynov v Spoločenstve (Ú. v. EÚ L 113, 25.4.2013, s. 1 – 4).

                     (9)

                        SWD [odkaz sa doplní].

                     (10)

                        SWD [odkaz sa doplní].

                     (11)

                        Ú. v. EÚ C 326, 26.10.2012, s. 391.

                     (12)

                        Ú. v. EÚ C […], […], s. […].

                     (13)

                        Ú. v. EÚ C […], […], s. […].

                     (14)

                        Rozhodnutie Rady (EÚ) 2018/2027 z 29. novembra 2018 o pozícii, ktorá sa má v mene Európskej únie zaujať v rámci Medzinárodnej organizácie civilného letectva v súvislosti s prvým vydaním medzinárodných štandardov a odporúčaní o ochrane životného prostredia – Systém kompenzácie a znižovania emisií uhlíka v medzinárodnom letectve (CORSIA) (Ú. v. EÚ L 325, 20.12.2018, s. 25).

                     (15)

                        Delegované nariadenie Komisie (EÚ) 2019/1603 z 18. júla 2019, ktorým sa dopĺňa smernica Európskeho parlamentu a Rady 2003/87/ES, pokiaľ ide o opatrenia prijaté Medzinárodnou organizáciou civilného letectva na monitorovanie, nahlasovanie a overovanie emisií z leteckej dopravy na účely vykonávania globálneho trhového opatrenia (Ú. v. EÚ L 250, 30.9.2019, s. 10).

                     (16)

                        Prvé vydanie medzinárodných štandardov a odporúčaní o ochrane životného prostredia – Systém kompenzácie a znižovania emisií uhlíka v medzinárodnom letectve (zväzok IV príloha 16 k Chicagskemu dohovoru).